Silat Gayung Ghaib

Silat Gayung Ghaib ialah sejenis silat yang berdaftar di negeri Perak. Silat Gayung Ghaib mengajar ahlinya supaya menghormati ibu bapa dan tidak boleh derhaka kepada mereka. Keyakinan diri yang kuat amat diutamakan dalam silat ini. Silat Gayung Ghaib juga mempunyai beberapa cawangan di Perak.

 Sejarah 
Seni Silat Gayung Ghaib bermula sekitar tahun 1200 Masihi, dua orang Mubaligh Islam telah datang ke Tanah Melayu. Mereka adalah dua orang adik beradik, abangnya bernama Sayid Hussin manakala adiknya bernama Sayid Thanaudddin. Mereka datang dari Tanah India tetapi berbangsa Arab. Merekalah yang mengembangkan agama Islam di Tanah Melayu dan dari keturunan merekalah lahirnya tokoh-tokoh Islam di Nusantara ini.

Mereka mengajar dan mengembangkan Agama Islam sambil itu mengajar juga seni mempertahankan diri. Untuk menyesuaikan dengan alam Melayu pada ketika itu, seni itu dinamakan ‘Gayung’. Gayung membawa erti Silat. Lantaran ketika itu pembelajaran seni silat ini banyak menggunakan kebatinan dan akhirnya silat ini dinamakan Gayung Ghaib.

 Perubahan 
Konsep pembelajaran dan sukatan pelajaran telah digubah supaya sesuai dengan peredaran zaman. Pada masa ini latihan seni dan pergerakkan fizikal adalah keutamaan dalam proses pengajaran dan pembelajaran.

 Peringkat 
Silat Gayung Ghaib mempunyai 13 warna bengkung yang menunjukkan peringkat pesilat.

Peringkat Satu: Bengkung Merah 50px

Jurus 1-5  	 
Seni Permainan 	 
9 Buah Pukulan Luar

Peringkat Dua: Bengkung Merah (berjalur kuning)

Jurus 1-5  	 
Seni Jurusan 	 
9 Buah Pukulan Dalam

Peringkat Tiga: Bengkung Kuning 50px

Jurus 1-3  	 
Asas Buah Beruntur

Peringkat Empat: Bengkung Kuning (berjalur hijau)

Seni Gabungan  	 
Permainan Beruntur

Peringkat Lima: Bengkung Hijau 50px

Seni Keris 1  	 
9 Asas Permainan Keris Luar 	 
9 Asas Permainan Keris Dalam

Peringkat Enam: Bengkung Hijau (berjalur biru)

Seni Keris 2  	 
Permainan Keris VS Tangan Kosong

Peringkat Tujuh: Bengkung Biru

Seni Rotan 1  	 
9 Asas Permainan Rotan

Peringkat Lapan: Bengkung Biru (berjalur hitam)

Seni Rotan 2  	 
Permainan Rotan VS Tangan Kosong

Peringkat Sembilan: Bengkung Hitam 50px

Seni Rotan  	 
Rotan VS Rotan

Peringkat Sepuluh: Bengkung Hitam (berjalur merah)

Seni Parang 1  	 
Asas Permainan Parang

Peringkat Sebelas: Bengkung Hitam (berjalur merah dan kuning)

Seni Parang 1  	 
Asas Permainan Parang

Peringkat Duabelas: Bengkung Hitam (berjalur merah, kuning dan hijau)

Seni Parang  	 
Parang VS Rotan

Peringkat Tigabelas: Bengkung Hitam (berjalur tiga emas)

Seni Keris  	 
Keris VS Keris

 Rujukan 
 Majalah Pendekar
 Majalah Seni Beladiri

Ghaib